Relijon Sosia de Amigo

Relijon Sosia de Amigo a junta de fara Kerusa-man ke begin en Eng-lan en 1650-1660. Man en Sosia de Amigo e de-i voka "Amigo" ("Friends") u "Quakers" —duo i sinifi a sama o kosa. Mui de Quakers a Kerusa-man, pero some de junta e de ota relijon. Da ma mega junta de Quakers e de Kenia, Lan De-i Uno, Bolivia, Guatemala, Raja-Lan de-i Uno, an Burundi. 
== Tari ==
Sosia de Amigo i begin vile de 1650s en Eng-lan. Man, de-i name George Fox, i de duro go mui ano a go-i savi en-i viva sama bon Kerusa-man. Si i de ia voka de Deo, an si i pale a si ke Jesu i demo-luse a dereka jalan go si. Fox i de go difuse a popula an i de pale a popula ke si-ego i kan pale a Deo, no kon a santi-guru. Fox i de pale ke se si i ia en si-ego, si i da ia a Jesu an si i pale a dereka jalan. Fox i de deteki a ota popula, ke i de ave a sama pasa. Junta, si-ale i begin a relijon move, ke i veni a Relijon Sosia de Amigo.
== Puja ==
Puja de Quaker, de-i voka "enkonte go puja", i begin kon ale, ke i sede silen. Si-ale i tenta ia a Deo. En some tempo, Quaker i go senti ke Deo i vole a go-i pale some de si-ale. En da tempo, man i ereki an i pale a some kosa. Afa, si-ale i sede silen gen. En some enkonte, mui man i pale. En ota enkonte, no man i pale. Quaker i senti ke enkonte go puja i ade a si en en-i savi vole de Deo. Medi, puja e en uno ora.
Category:Kerusa-relijon